
ŠAKIŲ RAJONO SAVIVALDYBĖS TARYBA

SPRENDIMAS

DĖL NEKILNOJAMOJO TURTO, ESANČIO PLOKŠČIŲ SENIŪNIJOJE, VONIŠKIŲ KAIME, SAULĖTEKIO G. 2, PERDAVIMO LAIKINAI NEATLYGINTINAI VALDYTI IR NAUDOTIS ASOCIACIJAI VONIŠKIŲ KAIMO BENDRUOMENĖS CENTRUI

2012 m. liepos 26 d. Nr. T-286
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 8 str. 1 d. 1 p., 11 str. 1 d., 13 str. 1 d. 4 p. ir 2 d., rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Voniškių kaimo bendruomenės centro 2012 m. birželio 18 d. prašymą Nr. R-7, nusprendžia:

1.
Perduoti asociacijai Voniškių kaimo bendruomenės centrui laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausantį ir šiuo metu Šakių rajono savivaldybės administracijos patikėjimo teise valdomą nekilnojamąjį turtą, esantį Plokščių seniūnijoje, Voniškių kaime, Saulėtekio g. 2, asociacijos Voniškių kaimo bendruomenės centro įstatuose šiuo metu numatytoms funkcijoms vykdyti:


1.1. administracinį pastatą (Nekilnojamojo daikto kadastrinių matavimų bylos Nr. 84/9380, unikalus pastato Nr. 8497-2006-4014, pastatas pažymėtas šifru 1B1/ž, bendras plotas – 119,28 kv. m); 


1.2. sandėlio pastatą (Nekilnojamojo daikto kadastrinių matavimų bylos Nr. 84/9380, unikalus pastato Nr. 8497-2006-4028, pastatas pažymėtas šifru 2F1/p, bendras plotas – 21,26 kv. m).


2.
Įgalioti rajono savivaldybės administracijos direktorių sudaryti ir pasirašyti perduodamo nekilnojamojo turto panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas.

Meras





          



 Juozas Bertašius






D:\Dokumentai\2012\Sprendimai\0726\7sp5.doc
D:\Dokumentai\2012\Sprendimai\0726\7sp5.doc

